گنت شهرینده (بئلچیکا) کئچیریلهن بدیعی گیمناستیکا اوزره «هاپپی جوپ» بین الخالق تورنیرینده ییغما کوماندامیز حسابینا ۵ مدال یازدیریب.
آخار. آذ آذربایجان گیمناستیکا فدراسییاسینا ایستینادلا خبر وئریر کی، میللیمیزین عضوو ذؤهره آغامیرووا ۲۷ ایشتیراکچی آراسیندا قوسورسوز چیخیشی ایله فرقلنهرک ایلک قیزیلینی محض ان چتین پروگرامدا – چوخنؤوچولوکده الده ائدیب. بو اوغورون آردینجا یاریش میدانچاسیندا اؤز کومپوزیسییالارینی داها دا جسارتله ایجرا ائدن گیمناستیمیز حالقا، گورزلر و لنتله ده فینال مرحلهلرینده بوتون رقیبلرینی گئریده قویاراق نؤوبتی ۳ قیزیل مدالا ییلنیب و بونونلا دا گنتین ایدمان آرئناسیندا ۴ دفعه آذربایجان هیمنینی قورورلا سسلهندیرمهیه مووففق اولوب. ذؤهره ۱ گوموش مدالینی ایسه توپلا حرکتلرده قازانیب.
تورنیرده «یونیور» پروگرامدا اؤلکهمیزی تمثیل ائدن یئلیزاوئتا لوزان ایسه ایکی فینالدا چیخیش ائدیب. گنج ایدمانچیمیز ۵۷ ایشتیراکچی آراسیندا لنتله ۴-جو، توپلا ایسه ۵-جی یئرده قرارلاشیب.
azb_Arab azb_Arab azb_Arab